**คำนำ**

กลุ่มตรวจสอบภายในมีบทบาทภารกิจในการตรวจสอบวิเคราะห์ประเมินผลการปฏิบัติงานของทุกหน่วยงานภายในกรมการปกครอง ให้มีประสิทธิภาพประสิทธิผลความถูกต้องเชื่อถือได้ของข้อมูลทางการเงินการบัญชีตลอดจนการให้คำปรึกษา แนะนำ ข้อปฏิบัติงาน ข้อหารือในด้านต่าง ๆ และสืบเนื่องจากผลการตรวจสอบ เกี่ยวกับการตรวจสอบพัสดุประจำปี ทำให้ทราบข้อเท็จจริงเกี่ยวกับการรายงานผลการตรวจสอบพัสดุประจำปี บางแห่งปฏิบัติไม่เป็นไปตามระเบียบ กฎหมาย และหนังสือสั่งการที่เกี่ยวข้อง จึงได้จัดทำคู่มือฉบับนี้ขึ้นเพื่อเป็นแนวทางเบื้องต้นของผู้ปฏิบัติงานเกี่ยวกับการรายงานผลการตรวจสอบพัสดุที่อยู่ในความครอบครอง ในขั้นตอนรายละเอียดของการปฏิบัติงานให้เป็นไปในแนวทางเดียวกัน และก่อให้เกิดประสิทธิภาพ ประสิทธิผลในการปฏิบัติงาน

เนื้อหาของคู่มือนี้ ได้รวบรวมแนวทางการตรวจสอบพัสดุประจำปี และจัดทำตัวอย่าง ตามหลักเกณฑ์ และวิธีการต่าง ๆ ที่ระเบียบ กำหนด เพื่อลดข้อผิดพลาดในขั้นตอนการดำเนินงานที่จะเกิดขึ้นในการปฏิบัติงาน

กลุ่มตรวจสอบภายใน หวังเป็นอย่างยิ่งว่าคู่มือนี้จะเป็นประโยชน์ต่อการปฏิบัติงานของเจ้าหน้าที่ผู้ปฏิบัติงานด้านการพัสดุให้สามารถปฏิบัติงานได้อย่างถูกต้องเป็นระบบได้ดียิ่งขึ้นเพื่อการบรรลุผลสัมฤทธิ์ของการปฏิบัติงานและสามารถนำไปใช้ได้ตามวัตถุประสงค์ต่อไป หากมีข้อเสนอแนะหรือข้อผิดพลาดประการใด ขอน้อมรับไว้และขออภัยมา ณ ที่นี้ด้วย และจะนำไปปรับปรุงแก้ไขในครั้งต่อไป

กลุ่มตรวจสอบภายใน

กรมการปกครอง

สิงหาคม 2563